Folketing
2006-10-11

Jeg takker også ministeren for det svar, for det bekræftede jo sådan set, at det her er blevet pålagt Fiskeridirektoratet ud fra de beslutninger, der er blevet truffet fra finansministerens side. Jeg er også stolt af, at Fiskeridirektoratet kan løse de opgaver, der skal løses. Jeg skal senere gå lidt mere i dybden med, om jeg synes, det er fornuftigt, at man på den her måde pålægger Fiskeridirektoratet at lave noget, hvor man faktisk kan tale om, at det i virkeligheden er et finansministerielt krav, man her har stillet op, og at man i øvrigt gør det på baggrund af en analyse. Jeg ved ikke, hvor meget, man har været draget ind i den analyse fra Fiskeridirektoratets side, men jeg kunne tænke mig, at det var meget lidt. Ligesom det er for alle andre parter, er det sådan noget overordnet noget, man sætter i værk, og så kan man bagefter sige: Nu har I konsekvensen af det her.